Jonathan Castro Otto

Jonathan Castro Otto (enam tuntud kui Jonny; sündinud 3. märtsil 1994 Vigos) on Hispaania jalgpallur, kes mängib parem- või vasakkaitsjana Premier League'i klubis Wolverhampton Wanderers ja Hispaania jalgpallikoondises.

Ta alustas klubikarjääri kodulinna klubis RC Celta de Vigo. 2012. aasta septembris debüteeris ta Hispaania kõrgliigas klubi põhimeeskonnas. Esimese värava Hispaania kõrgliigas lõi ta 20. veebruaril 2016 mängus SD Eibari vastu.

2018. aasta juulis liitus ta Madridi Atléticoga, kuid suundus kohe laenule Wolverhampton Wanderersi. 29. septembri 2018 lõi ta mängus Southamptoni vastu oma esimese värava Inglismaa kõrgliigas. 2019. aasta jaanuaris sõlmis ta klubiga püsiva, nelja ja poole aasta pikkuse lepingu.

2012. aastal tuli ta Hispaania kuni 19-aastaste koondisega omavanuste Euroopa meistriks. Debüüdi Hispaania jalgpallikoondises tegi Jonny 11. oktoobril 2018 sõprusmängus Walesi vastu.

Hispaania jalgpallurid
Celta de Vigo mängijad
Wolverhampton Wanderers FC mängijad
La Liga mängijad
Premier League'i mängijad
Sündinud 1994